Gostovanje informacijskih rešitev na infrastrukturi DRO

|  |  |  |
| --- | --- | --- |
| Pripravil: | Pregledal: | Odobril: |
| Projektna skupina ISO 27001 | Kolegij DI | Boštjan Koritnikminister |

**KAZALO**[Gostovanje informacijskih rešitev na infrastrukturi DRO 1](#_Toc72932712)

[1 Gostovanje informacijskih rešitev na infrastrukturi DRO 6](#_Toc72932713)

[1.1 Gostovanje informacijskih rešitev na infrastrukturi DRO 8](#_Toc72932714)

[1.1.1 Elementi procesa 8](#_Toc72932715)

[1.1.1.1 Naročnik 8](#_Toc72932716)

[1.1.1.2 Razvojna skupina 9](#_Toc72932717)

[1.1.1.3 SIV 9](#_Toc72932718)

[1.1.1.4 Direktorat za informatiko - UI, SAGIR, UPU, URDR in zunanji izvajalec 3Gen 9](#_Toc72932719)

[1.1.1.5 Dokumentacija, umestitev in odgovornosti 9](#_Toc72932720)

[1.1.1.6 Naročilo IS v fazi razpisa 9](#_Toc72932721)

[1.1.1.7 Sodelovanje DI pri razpisni dokumentaciji 9](#_Toc72932722)

[1.1.1.8 Naročilo IS v fazi PZI 10](#_Toc72932723)

[1.1.1.9 Sodelovanje pri pripravi PZI 10](#_Toc72932724)

[1.1.1.10 Naročilo za namestitev IS 11](#_Toc72932725)

[1.1.1.11 Pregled dokumentacije informacijske rešitve 11](#_Toc72932726)

[1.1.1.12 Dokumentacija ustrezna? 11](#_Toc72932727)

[1.1.1.13 Zagotovitev ustrezne dokumentacije 12](#_Toc72932728)

[1.1.1.14 Določitev vlog in odgovornosti 12](#_Toc72932729)

[1.1.1.15 Vzpostavitev Repozitorija izvorne kode 12](#_Toc72932730)

[1.1.1.16 Podpora EKC 13](#_Toc72932731)

[1.1.1.17 Namestitev in testiranje testnega okolja 13](#_Toc72932732)

[1.1.1.18 Naročilo razvoja informacijske rešitve 13](#_Toc72932733)

[1.1.1.19 Priprava zahtevka za razvoj informacijske rešitve 13](#_Toc72932734)

[1.1.1.20 Izdelava informacijske rešitve 13](#_Toc72932735)

[1.1.1.21 Odložitev izdelka v repozitorij izvorne kode 14](#_Toc72932736)

[1.1.1.22 SOC - Varnostni pregled izvorne kode 14](#_Toc72932737)

[1.1.1.23 Priprava načrta vzpostavitve testnega okolja 14](#_Toc72932738)

[1.1.1.24 Priprava testnega okolja in / ali namestitev programske rešitve 14](#_Toc72932739)

[1.1.1.25 Test izvorne kode 15](#_Toc72932740)

[1.1.1.26 Obvestilo izvajalcu in naročniku 15](#_Toc72932741)

[1.1.1.27 Potrditveno testiranje naročnika - testno okolje 15](#_Toc72932742)

[1.1.1.28 Potrditveni test (T) naročnika uspešen? 15](#_Toc72932743)

[1.1.1.29 Priprava zahtevka(P) za namestitev informacijske rešitve v produkcijsko okolje 15](#_Toc72932744)

[1.1.1.30 Namestitev produkcijskega okolja 16](#_Toc72932745)

[1.1.1.31 Priprava načrta vzpostavitve produkcijskega okolja 16](#_Toc72932746)

[1.1.1.32 Priprava produkcijskega okolja in namestitev informacijske rešitve 16](#_Toc72932747)

[1.1.1.33 Potrditveno testiranje naročnika - produkcijsko okolje 16](#_Toc72932748)

[1.1.1.34 Potrditveni test (P) naročnika uspešen? 16](#_Toc72932749)

[1.1.1.35 SOC - Penetracijski test 17](#_Toc72932750)

[1.1.1.36 Naročilo popravka (P) razvojni ekipi 17](#_Toc72932751)

[1.1.1.37 Potrebni obremenitveni testi? 17](#_Toc72932752)

[1.1.1.38 Izvedba dodatnih testov 17](#_Toc72932753)

[1.1.1.39 Priprava zahtevka za izvedbo obremenitvenih testov 17](#_Toc72932754)

[1.1.1.40 Izvedba obremenitvenih testov 18](#_Toc72932755)

[1.1.1.41 Obremenitveni testi uspešni? 18](#_Toc72932756)

[1.1.1.42 Obveščanje naročnika 18](#_Toc72932757)

[1.1.1.43 Zahtevek za prehod v produkcijo 18](#_Toc72932758)

[1.1.1.44 Prehod v produkcijo 18](#_Toc72932759)

[1.1.1.45 Priprava mikro načrta prehoda v produkcijo 19](#_Toc72932760)

[1.1.1.46 Izvedba prehoda v produkcijo 19](#_Toc72932761)

[1.1.1.47 Obveščanje naročnika 19](#_Toc72932762)

[1.1.1.48 Produkcija 19](#_Toc72932763)

[1.1.1.49 Upravljanje evidence informacijskih rešitev 19](#_Toc72932764)

[1.2 Priprava testnega okolja in / ali namestitev programske rešitve 20](#_Toc72932765)

[1.2.1 Elementi procesa 20](#_Toc72932766)

[1.2.1.1 Zahtevek za pripravo testnega okolja 20](#_Toc72932767)

[1.2.1.2 Izvedba namestitve testnega okolja 20](#_Toc72932768)

[1.2.1.3 Sistemski test 20](#_Toc72932769)

[1.2.1.4 Sistemski test OK? 20](#_Toc72932770)

[1.2.1.5 Test razvojne ekipe 21](#_Toc72932771)

[1.2.1.6 Test razvojne ekipe OK? 21](#_Toc72932772)

[1.2.1.7 Diagnosticiranje napake in priprava novih parametrov 21](#_Toc72932773)

[1.2.1.8 Prehod v potrditveno testiranje naročnika - testno 22](#_Toc72932774)

[1.3 Priprava produkcijskega okolja in namestitev informacijske rešitve 22](#_Toc72932775)

[1.3.1 Elementi procesa 22](#_Toc72932776)

[1.3.1.1 Zahtevek za pripravo produkcijskega okolja 22](#_Toc72932777)

[1.3.1.2 Izvedba namestitve produkcijskega okolja 22](#_Toc72932778)

[1.3.1.3 Sistemski test 23](#_Toc72932779)

[1.3.1.4 Sistemski test OK? 23](#_Toc72932780)

[1.3.1.5 Test razvojne ekipe 23](#_Toc72932781)

[1.3.1.6 Test razvojne ekipe OK? 23](#_Toc72932782)

[1.3.1.7 Diagnosticiranje napake in priprava novih parametrov 24](#_Toc72932783)

[1.3.1.8 Prehod v potrditveno testiranje naročnika 24](#_Toc72932784)

Gostovanje informacijskih rešitev na infrastrukturi DRO



**Verzija:** 13

**Avtor:** Projektna skupina ISO 27001, Ujčič A.

**Skrbnik procesa:** Sektor za arhitekturo in gostovanje informacijskih rešitev

**Zgodovina sprememb:**

|  |  |  |  |
| --- | --- | --- | --- |
| Datum | Verzija | Avtorji | Spremembe |
| 5. 4. 2017 | 1.0 | Projekt 27001 | objava |
| 14.6.2017 | 1.1 | Projekt 27001 | dopolnitve |
| 12.4.2018 | 1.2 | Ujčič A., Projekt 27001 | dopolnitve |
| 11.6.2019 | 1.3 | Ambrož M, Novović M. | dopolnitve |
| 25.5.2021 | 1.4 | Ambrož M, Novović M. | posodobitve |

**Lastnik**

Lastnik temeljnega procesa Gostovanje informacijskih rešitev na infrastrukturi DRO je direktor DI.

**Namen**

Namen procesa gostovanja informacijskih rešitev na infrastrukturi Državnega Računalniškega Oblaka (DRO) je na pregleden in strukturiran način predstaviti potrebne aktivnosti in njihovo medsebojno povezanost pri nameščanju informacijskih rešitev na infrastrukturo DRO.

**Rezultat procesa**

Rezultati procesa so uspešno nameščene, vzdrževane in nadgrajevane informacijske rešitve na infrastrukturi DRO.

**Sledljivost zahtev**

Sledljivost zahtev, ki izhajajo iz procesa, se zagotavlja v sistemu elektronske pošte, upravljanju verzij razvidnih iz repozitorija izvorne kode SVN ter v zapisih nameščanja s strani sistemske podpore.

**Merjenje/kazalniki procesa**

Merjenje uspešnosti procesa in določitev kazalnikov še ni definirana.

**Nadzor/ključne kontrole**

Ključne kontrole se izvajajo v vseh odločitvenih točkah procesa. Nadzor nad izvajanjem procesa vršijo predpostavljeni vodje po posameznih vsebinskih področjih.

**Meje procesa**

Meje procesa so določene z naročilom s strani naročnika iz z obveščanjem naročnika o uspešni namestitvi informacijske rešitve.

**Dobavitelji (lahko so to tudi procesi-povezave s procesi)**

Dobavitelji v proces so organi javne uprave.

**Vhodi (zahteve in pričakovanja)**

Vhode v proces predstavljajo naročila s strani naročnika, ki mora biti pripravljeno skladno s pričakovanji upravljalca informatike državne uprave. Temeljne zahteve upravljalca so določene v Generičnih Tehnoloških zahtevah (GTZ), Smernicah za razvoj informacijskih rešitev in v Smernicah za javno naročanje informacijskih rešitev.

**Opis procesa**

Opis procesa se nahaja v nadaljevanju tega dokumenta.

**Izhodi (zahteve in pričakovanja)**

Izhod procesa predstavlja skladno s Projektom za izvedbo (PZI) in formalno definiranimi zahtevami nameščena informacijska rešitev na infrastrukturi DRO.

**Uporabniki – odjemalci**

Uporabniki informacijskih rešitev so določeni v projektni dokumentaciji k posamezni informacijski rešitvi.

**Potrebni viri**

Potrebni viri za izvajanje procesa so določeni skladno s sistemizacijo delovnih mest v MJU in se prilagajajo glede na zahtevnost projekta posamezne informacijske rešitve.

**Postopek izboljševanja**

Postopek izboljševanja procesa se izvaja v okviru:

- pristojnega kolegija DI,

- operativne delovne skupine za izvajanje procesa gostovanja,

- predlogov zaposlenih, ki se obravnavajo na sestankih NOE.

**Upravljanje tveganj**

Upravljanje s tveganji v procesu bo izvedeno v okviru celovitega upravljanja s tveganji v Projektu ISO 27001.

Gostovanje informacijskih rešitev na infrastrukturi DRO

Elementi procesa

Naročnik

**Opis**

Naročnik je organ državne uprave (ministrstva, organi v njihovi sestavi in upravne enote).

Razvojna skupina

**Opis**

Razvojna skupina je praviloma zunanji izvajalec, ki je s strani naročnika preko postopka javnega naročanja izbran za izdelavo informacijske rešitve.

SIV

**Opis**

Sektor za informacijsko varnost je v procesu gostovanja odgovoren za preverjanje informacijskih rešitev glede ranljivosti informacijske rešitve in ranljivosti programske kode.

Direktorat za informatiko - UI, SAGIR, UPU, URDR in zunanji izvajalec 3Gen

**Opis**

Direktorat za informatiko (DI) je notranja organizacijska enota Ministrstva za javno upravo, ki skladno s 74. a členom Zakona o državni upravi pristojno za upravljanje informacijsko komunikacijskih sistemov državne uprave. Podizvajalec v procesu zagotavljanja gostovanja informacijskih rešitev na infrastrukturi DRO je podjetje 3GEN.

Dokumentacija, umestitev in odgovornosti

Naročilo IS v fazi razpisa

**Opis**

Naročnik v fazi javnega naročila (JN) za razvoj nove informacijske rešitve lahko vključi Direktorat za informatiko kot sodelujočega pri pripravi razpisne dokumentacije.

Sodelovanje DI pri razpisni dokumentaciji

**Opis**

Sodelovanje pri JN za informacijski sistem ločimo na:

**- fazo pred objavo razpisa:**

Če se naročnik oglasi v organizaciji še v fazi javnega razpisa, koordinacija umestitve sodeluje tako, da se seznani z materijo razpisa, seznani naročnika z GTZ ter grobim postopkom vpeljave novega sistema na okolje DRO.

Koordinacija umestitve o značilnostih javnega razpisa poroča na operativni delovni skupini (Operativna skupina za izvajanje procesa gostovanja, pristojni kolegij DI) in posebej opozori, v kolikor predmet razpisa kakorkoli izstopa iz običajnih okvirov (izjemna potreba po prostoru, cpu - jih, stopnji tajnosti podatkov, pričakovanem prometu, velikih obremenitvah in špicah (volitve), medijske izpostavljenosti (volitve, e-uprava, seznami neplačnikov, sprememba vrednosti nepremičnin ipd).

V primeru, da Operativna delovna skupina za izvajanje procesa gostovanja oceni, da gre za kritičen sistem, ki izstopa iz običajnih okvirov, o načrtovanem javnem razpisu za IS poroča na tehničnem kolegiju DI. Sklep tehničnega kolegija je lahko dodelitev dodatnega strokovnjaka, ki bo sodeloval skozi vse faze javnega razpisa, ali sprejme druge ukrepe, ki jih spremljanje razvoja takega sistema potrebuje.

Koordinacija umestitve je odgovorna:

- da je naročnik seznanjen z bistvenimi zahtevami [Generičnih tehnoloških zahtev](https://nio.gov.si/nio/asset/dokument%2Bgenericne%2Btehnoloske%2Bzahteve%2Bgtz-743) (GTZ);

- da razpisno dokumentacijo posreduje v pregled sistemski ekipi;

- da seznani naročnika, če sistemska ekipa ugotovi da so naročnikove zahteve bistveno v nasprotju z zahtevami GTZ;

- da v kolikor se izkaže kolizija med naročnikovimi zahtevami in zahtevami GTZ le-te posreduje Oddelku za arhitekturo in standarde;

- je dokument GTZ priključen k razpisu kot obvezna priloga (ne kot zlitje dokumentov);

- je naročnik seznanjen z morebitnimi komentarji upravitelja infrastrukture na razpisno dokumentacijo;

- je naročnik seznanjen s smernicami za razvoj aplikativnih rešitev in seznamom horizontalnih gradnikov, ki jih ponuja MJU.

V primeru vprašanj v zvezi s katerim od specifičnih gradnikov, koordinacija umestitve usmeri naročnika na ustreznega skrbnika horizontalnega gradnika

**- fazo v času objave razpisa:**

Koordinacija umestitve pomaga naročniku pri pridobivanju odgovorov na vprašanja s tehničnega/tehnološkega/DRO področja. Koordinacija umestitve pri pripravi odgovorov na vprašanja lahko vključi ostale strokovnjake MJU in/ali opozori na morebitno potrebo izboljšanja dokumenta GTZ.

Pomoč pri razvoju informacijskih rešitev lahko naročniki najdejo v [Smernicah za razvoj informacijskih rešitev](https://nio.gov.si/nio/asset/smernice%2Bza%2Brazvoj%2Binformacijskih%2Bresitev) . Pomoč pri javni naročilih lahko najde naročnik v [Smernicah za javna naročila IT storitev](http://djn.mju.gov.si/resources/files/razno/Smernice_JN_IT.pdf).

Naročilo IS v fazi PZI

**Opis**

Naročnik lahko k sodelovanju povabi DI v času priprave PZI.

Sodelovanje pri pripravi PZI

**Opis**

Po podpisu pogodbe z razvijalcem IS se pripravi PZI, v katerem DI sodeluje preko koordinatacije umestitve in sistemskimi inženirji, ki imajo izkušnje pri razvoju in umeščanju informacijskih rešitev na infrastrukturo DRO.

Pri pripravi PZI se posebno pozornost nameni:

- uporabljenim tehnologijam in potrebam po infrastrukturi, v kolikor so v tej fazi že vidne;

- morebitnim odstopanjem od utečenih standardov (GTZ), kadar se tem odstopanjem ne da izogniti;

- uporabniške skupine, moduli (v tej točki mora biti jasno vsaj, kateri moduli so vidno znotraj HKOM in kateri so obrnjeni na internet);

- zahtevi po izdelavi logične sheme umestitve sistema na infrastrukturo DRO (pripravi izvajalno podjetje oz. razvijalec IS; upravitelj infrastrukture potrdita);

- uporabi skupnih gradnikov;

- potrebam po nestandardnim delovnim postajam.

Obstaja možnost, da naročnik želi pred prehodom v produkcijo naročiti še uvajalno okolje. Ali bo pred prehodom v produkcijo potrebno namestiti še uvajalno okolje mora biti razvidno že iz PZI, kar pomeni, da je vodilni namestitveni inženir že od samega začetka s tem seznanjen. Uvajalno okolje se od produkcijskega okolja lahko razlikuje predvsem v razpoložljivih računalniških virih, načinu dostopa do aplikacije, številu uporabnikov ipd. Glede vzpostavitve uvajalnega okolja se naročnik dogovori z vodilnim namestitvenem inženirjem, kjer dorečeta tudi časovno komponento, zahtevano sistemsko podporo ipd.

Pomoč pri pripravi PZI lahko naročniki najdejo v [Smernicah za razvoj informacijskih rešitev](https://nio.gov.si/nio/asset/smernice%2Bza%2Brazvoj%2Binformacijskih%2Bresitev), minimalni nabor vsebine PZI pa definira dokument GTZ.

 Naročilo za namestitev IS

**Opis**

V procesu centralizacije državne informatike bo na infrastrukturo DRO prešel širši nabor informacijskih rešitev v zatečenem stanju. Proces predvideva tudi to možnost, da ima naročnik že izdelano informacijsko rešitev, ki jo želi namestiti na infrastrukturo DRO.

Pregled dokumentacije informacijske rešitve

**Opis**

Ko naročnik poda zahtevo za prenos ali vzpostavitvijo že obstoječe informacijske rešitve na DRO infrastrukturo je vloga koordinacije umestitve, da naročniku pomaga izpolniti potrebne obrazce na podlagi katerih lahko steče namestitev informacijske rešitve na infrastrukturo DRO. Potrebni obrazci so dosegljivi na spletni strani [DRO](https://dro.sigov.si/info/#Obrazci/obrazci/) Info.

Če sistem pride v namestitev po razpisni dokumentaciji oziroma brez PZI, koordinacija umestitve poskrbi, da naročnik pripravi minimalni obseg dokumentacije v zvezi z informacijsko rešitvijo, kar je opisano v aktivnosti priprave PZI v GTZ.

Koordinacija umestitve poskrbi, da:

* naročnik izpolni obrazec »[Profil aplikacije](http://hkom.wiki.sigov.si/images/2/2b/PRILOGA_RTP_1_dodan_A22.doc)«. Obrazec ne nosi velike formalne vloge, je pa odlično ogrodje za zbiranje tistega nabora informacij, ki jih sistemske ekipe najbolj potrebujejo za umestitev sistema na operativno izvajalno okolje ter, v kolikor je možno, z naročnikom določi predloge ciljnih naslovov testnega in produkcijskega okolja v okviru privzetih pravil (tabela naslovov);
* zagotovi, da obstaja repozitorij izvorne kode SVN, preko katerega se izvaja obvladovanje sprememb za organ in dani projekt. Če še ne obstaja poskrbi da se ga vzpostavi;
* zagotovi, da ima izbran izvajalec (razvojna skupina) dostop do repozitorija izvorne kode SVN;
* zagotovi, da se odpre projekt v Redmine, kamor se odlaga osnovna dokumentacija projekta (PZI, Profil aplikacije),
* v kolikor to še ni narejeno, evidentira razvijajočo informacijsko rešitev v evidenco vseh namestitev in tam vzdržuje ažurnost vpisa.

**Izvajalci**

Koordinacija umestitve, Vodilni namestitveni inženir

Dokumentacija ustrezna?

**Opis**

Vodilni inženir pregleda dokumentacijo ter v primeru, da je kakorkoli pomanjkljiva, sporoči koordinaciji umestitve zahtevo za dopolnitev.

**Odločitev**

**Ne**

**Pogoj**

V kolikor dokumentacija posredovana s strani naročnika ni ustrezna oz. ne vsebuje ključnih podatkov za nadaljevanje umeščanja informacijske rešitve, jo koordinacija umestitve posreduje naročniku v dopolnitev.

**Da**

Zagotovitev ustrezne dokumentacije

**Opis**

Naročnik je dolžan pripraviti dokumentacijo skladno z zahtevanimi obrazci. Pomemben dokument je [profil aplikacije](http://hkom.wiki.sigov.si/images/2/22/PDC_-_Profil_aplikacije.docx) .

Posebno pozornost pri pripravi dokumentacije mora posvetiti: uporabljenim tehnologijam, potrebam po infrastrukturi v kolikor so v tej fazi že vidne; morebitnim odstopanjem od GTZ, kadar se tem odstopanjem ne da izogniti; uporabniškim skupinam, modulom (v tej točki mora biti jasno vsaj, kateri moduli so vidno znotraj Hkom in kateri so obrnjeni na internet), zahtevi po izdelavi logične sheme umestitve sistema na infrastrukturo (pripravi izvajalec; upravitelj infrastrukture potrdi).

Določitev vlog in odgovornosti

**Opis**

Pri določanju vlog in odgovornosti ima ključno vlogo Operativna delovna skupina za izvajanje procesa gostovanja ali pristojni kolegij DI. Vodilni namestitveni inženir skrbi za implementacijo odložene kode na strežnike skladno s fizičnim načrtom umestitve sistema, naroča potrebne virtualne strežnike ter mrežne konfiguracije (poti, izravnava obremenitev - Load Balancer, …). Vodilni namestitveni inženir

* pripravi načrt fizične umestitve (specifikacijo) na infrastrukturo za testno okolje in, če je že znanih dovolj informacij, enako tudi za produkcijo;
* določi kodno ime pod katerim se bodo izvajale nadaljnje aktivnosti nameščanja, naročil na HKOM ipd. (npr. OPSI, E2, EVEM, EKT, Ograje).

Upravitelj infrastrukture potrdi načrt fizične umestitve. Pri tem preverja skladnost načrta s pravili postavljanja informacijskih rešitev na infrastrukturo na DRO ter je pozoren na kakršno koli posebnost.

**Izvajalci**

Vodilni namestitveni inženir

Vzpostavitev Repozitorija izvorne kode

**Opis**

V primeru da gre za prvo namestitev informacijske rešitve je potrebno za potrebe razvoja naročniku in izvajalcu vzpostaviti repozitorij izvorne kode SVN, kjer bo izvajalec odlagal namestitvene pakete izvorne kode ter vso spremljajočo dokumentacijo. Koordinacija umestitve poskrbi za:

* ustrezno izpolnjeno [vlogo](http://hkom.wiki.sigov.si/images/9/9e/SVN_obrazec_vloge.doc) za dostop do repozitorija;
* ustrezne dostope do repozitorija preko HKOM-SecureID varne povezave;
* posreduje naročniku in izvajalcu ustrezne napotke za dostop do repozitorija preko e-maila, skupaj z napotki za prijavo.

**Izvajalci**

Koordinacija umestitve

Podpora EKC

**Opis**

Enotni kontaktni center (EKC) nudi 1. nivo podpore uporabnikom tako na tehničnem kot vsebinskem področju in sicer za storitve, ki so vključene v sistem podpore EKC. To pomeni, da za storitve, ki so ključene v ta sistem podpore, nudi 1. nivo podpore v dogovorjenem obsegu (lahko le tehnično, lahko le vsebinsko, lahko oboje). Poleg tega je kanal preko katerega se zbirajo vse zahteve za pomoč uporabnikom in zadev, ki jih ne uspe rešiti na 1. nivoju, posreduje v reševanje na dogovorjene 2. nivoje podpore.

Odločitev ali bo za informacijsko rešitev EKC nudil 1. nivo podore je odločitev naročnika. V kolikor se naročnik odloči o vključitvi informacijske rešitve v EKC sistem podpore, je v času priprave, testiranja in prehoda v produkcijo potrebno izpeljati celoten proces vključitve v EKC. To pomeni, dogovoriti se je potrebno o vseh parametrih nudenja podore, ki so definirani v Dogovoru o sodelovanju EKC in naročnika ter ta Dogovor najkasneje v fazi Načrta prehoda v produkcijo tudi podpisati. Poleg tega mora naročnik do prehoda v produkcijo izvesti vsa potrebna šolanja EKC strokovnjakov ter zagotoviti potrebno tehnično in vsebinsko dokumentacijo. V ključnih fazah vključitve informacijske rešitve v DRO infrastrukturo, kar je navedeno tudi v samem procesu, se EKC obvešča o napredku.

Naročnik objavi ustrezne kontakte za pomoč uporabnikom.

Namestitev in testiranje testnega okolja

Naročilo razvoja informacijske rešitve

**Opis**

Naročnik je odgovoren za vsebinski razvoj (podporo) informacijske rešitve ter skladno s tem pripravlja zahtevke za razvoj od samega začetka, razvoj novih funkcionalnosti, popravke ipd.

Priprava zahtevka za razvoj informacijske rešitve

**Opis**

Naročnik pripravi zahtevek za izvajalca v dogovorjeni obliki. Način komuniciranja z izvajalcem je potrebno določiti v pogodbi o izvedbi del.

Kot zahtevek za razvoj razumemo:

* zahtevek za začetni razvoj, ki je v obliki funkcionalnih specifikacij;
* zahtevek za razvoj novih funkcionalnosti, ki so se nastale tekom obratovanja informacijske rešitve;
* zahtevek za nadgradnjo delovanja s sistemskega vidika,
* zahtevek, ki sledi neuspelem testiranju v testnem okolju. V kolikor rezultati testiranja v testnem okolju niso izpolnili pričakovanj, mora naročnik pripraviti zahtevek za novo verzijo informacijske rešitve. Priloga zahtevka so lahko rezultati testiranja v testnem okolju.
* zahtevek, ki sledi neuspelem sistemskem testu (npr. obremenitvenem testu);
* ipd.

Izdelava informacijske rešitve

**Opis**

Razvojna skupina na podlagi naročnikovega zahtevka (naročilo) izdela informacijsko rešitev oz. novo verzijo informacijske rešitve, če je informacijska rešitev že nameščena v testnem ali produkcijskem okolju.

Odložitev izdelka v repozitorij izvorne kode

**Opis**

Razvojna skupina (zunanji izvajalec na projektu) je dolžna vse verzije programske kode in navodila za namesitev odlagat na njemu določeno področje v repozitoriju izvorne kode SVN.

SOC - Varnostni pregled izvorne kode

**Opis**

V prvi fazi se izvaja varnostni pregled z namenskimi orodji za varnostno testiranje izvorne programske kode, pri čemer je priporočljivo, da se pregledi izvajajo že v času zgodnjega razvoja programske rešitve. Varnostni pregledi izvorne kode se izvajajo avtomatsko na podlagi odložene izvorne kode na repozitorij izvorne programske kode oziroma ročno s posredovanjem izvorne kode, združene v ZIP datoteki, na dogovorjeni elektronski naslov. Izvajajo se varnostni testi, ki jih na podlagi informacij razvijalca določi SOC. Rezultat pregleda oziroma poročilo pregleda SOC in ga posreduje razvijalcu, pri čemer mu pomaga pri evaluaciji rezultatov in morebitnem ugotavljanju t.i. »false positive« ranljivosti. Ob vsaki spremembi izvorne programske kode, ki bi lahko vplivala na varnost, se morajo varnostni pregledi ponoviti.

Priprava načrta vzpostavitve testnega okolja

**Opis**

Vodilni namestitveni inženir pripravi načrt fizične implementacije testnega okolja na podlagi logičnega načrta in pravil infrastrukture. Po potrjenem načrtu fizične umestitve testnega okolja se začne z deli za namestitev informacijske rešitve v testno okolje. V zvezi s tem naroči ustrezne virtualne strežnike, mrežne poti in konfiguracije mrežnih elementov (f5, ssl, etc). Vodilni namestitveni inženir na podlagi tabele naslovov naroči ustrezna digitalna potrdila za potrebe informacijskega sistema in prevzame podatke za prevzem digitalnega potrdila, kot mu jih poda izdajatelj potrdil. Prav tako preda podatke za prevzem digitalnega potrdila upravitelju ssl sloja.

Priprava testnega okolja in / ali namestitev programske rešitve

[Go to details](#28f859c7-8ca0-40d8-ba07-92ecc6235137)

**Opis**

Na podlagi zahtevkov vodilnega inženirja se pripravi testno okolje in namesti zgrajene programske pakete. Programski paketi (builds) se zgradijo iz odložene kode v repozitoriju izvorne kode SVN. Sistemska ekipa izvede ustrezne teste delovanja testnega okolja v katerem vodilni namestitveni inženir (v sodelovanju s skupino sistemske podpore):

* naroči manjkajoče virtualne strežnike
* naroči manjkajoče mrežne poti
* namesti ustrezne sloje aplikativne programske opreme
* namesti in konfigurira zadnje verzije informacijske rešitve na podlagi kode in navodil v repozitoriju izvorne kode SVN
* izvede osnovne sistemske teste.

Za uspešno vzpostavitev testnega okolja je lahko potrebnih več ciklov usklajevanja, popravljanja konfiguracij ter morebitnega posvetovanja z razvojno skupino.

Postopek je podrobneje opisan v operativnem navodilu: Postopek umestitve in namestitve novega sistema ali storitve na infrastrukturo DRO.

Test izvorne kode

**Odločitev**

**Neuspešno**

**Pogoj**

Rezultat pregleda oziroma poročilo pregleda SOC in ga posreduje razvijalcu, pri čemer mu pomaga pri evaluaciji rezultatov in morebitnem ugotavljanju t.i. »false positive« ranljivosti.

**Uspešno**

**Pogoj**

Po uspešno izvedenem preverjanju izvorne kode, kar pomeni da so bile s strani razvijalca odpravljene vse pomanjkljivosti programske kode in odpravljene odkrite ranljivosti, se dovoli namestitev v testno okolje naročnika.

Obvestilo izvajalcu in naročniku

**Opis**

SOC o neuspelem varnostnem testiranju obvesti izvajalca.

Potrditveno testiranje naročnika - testno okolje

**Opis**

Naročnik skladno s testnim načrtom opravi potrditveno testiranje nove verzije programske opreme v testnem okolju.

Potrditveni test (T) naročnika uspešen?

**Opis**

O rezultatu potrditvenega testa naročnik obvesti vodilnega namestitvenega inženirja.

**Odločitev**

**Ne**

**Pogoj**

Če potrditveno testiranje testnega okolja s strani naročnika ni uspešno zaključeno, mora naročnik podati zahtevek razvojni skupini za popravek programske kode in / ali sistemskih konfiguracij.

**Da**

**Pogoj**

V kolikor je potrditveno testiranje s strani naročnika uspešno, mora vodilnemu namestitvenemu inženirju podati zahtevek za pripravo produkcijskega okolja.

Priprava zahtevka(P) za namestitev informacijske rešitve v produkcijsko okolje

**Opis**

V kolikor je bilo sistemsko in funkcionalno testiranje informacijske rešitve v testnem okolju uspešno izvedeno, naročnik lahko nadaljuje s prenosom informacijske rešitve v produkcijsko okolje. Za razvojno ekipo in sistemsko podporo DI (vodilnega namestitvenega inženirja) pripravi zahtevek za namestitev informacijske rešitve (oz. novih verzij informacijske rešitve) v produkcijsko okolje.

O tem naročnik obvesti tudi EKC.

Namestitev produkcijskega okolja

Priprava načrta vzpostavitve produkcijskega okolja

**Opis**

Podobno kot za primer namestitve testnega okolja, vodilni namestitveni inženir pripravi načrt fizične implementacije produkcijskega okolja - na podlagi logičnega načrta in pravil infrastrukture.

Priprava produkcijskega okolja in namestitev informacijske rešitve

[Go to details](#1e701174-34e4-4d62-ae0c-f8baea6f604c)

**Opis**

Na podlagi zahtevkov vodje projekta in v dogovoru z vodilnim namestitvenim inženirjem se pripravi produkcijsko okolje in na njega namesti zgrajene namestitvene pakete iz odložene kode v repozitoriju izvorne kode SVN. Sistemska ekipa opravi testiranje delovanja produkcijskega okolja.

Postopek je podrobneje opisan v operativnem navodilu: Postopek umestitve in namestitve novega sistema ali storitve na infrastrukturo DRO.

Potrditveno testiranje naročnika - produkcijsko okolje

**Opis**

Za testiranje informacijske rešitve v produkcijskem okolju je odgovoren naročnik. Pri tem testiranju se preveri preverjanje lastnosti sistema ali postavitve sistema v tistih točkah, ki niso mogle biti preverjene v testnem okolju (obnašanje sistema pri integraciji na nek drugi obstoječ produkcijski sistem, npr. CRP). Naročnik opravi testiranje skladno s pripravljenim načrtom testiranja.

Potrditveni test (P) naročnika uspešen?

**Opis**

O rezultatu potrditvenega testa na produkcijskem okolju naročnik obvesti vodilnega namestitvenega inženirja.

**Odločitev**

**Ne**

**Pogoj**

V primeru neuspešno izvedenega testa v produkcijskem okolju, vodilni namestitveni inženir v sodelovanju z naročnikom pripravita zahtevek za naročilo popravkov. Priloga zahtevka so rezultati testiranja produkcijskega okolja.

**Da**

**Pogoj**

V kolikor je naročnik uspešno opravil testiranje v produkcijskem okolju, o tem obvesti vodilnega namestitvenega inženirja in EKC.

SOC - Penetracijski test

**Opis**

Po vseh uspešno zaključenih funkcionalnih testih programske rešitve, se izvede še druga faza varnostnih preverjanj.

Druga faza, ki zajema t.i. penetracijske teste izvajalnega programskega modula v testnem okolju, se preverja delovanje aplikacije skupaj z infrastrukturo. SOC kot izvajalec teh testiranj mora pred tem dobiti vse informacije o programski rešitvi, dokumentacijo in uporabniška navodila, poročilo o izvedenem funkcionalnem testu ter administratorske in uporabniške dostope, vzpostavljeno pa mora biti tudi realno testno okolje. Rezultate pregleda oziroma poročilo, ki se nanaša na programsko rešitev, SOC posreduje razvijalcu, ki mu tudi pomaga pri interpretaciji in evaluaciji, rezultate, ki se nanašajo na sistemsko okolje, pa posreduje pristojnim sektorjem DI.

Uspešno prestani penetracijski test je pogoj za namestitev informacijske rešitve v produkcijsko okolje. Odločitev glede potrebe po izvedbi penetracijskega testa za posamezno verzijo informacijske rešitve sprejme Sektor za informacijsko varnost.

Naročilo popravka (P) razvojni ekipi

**Opis**

V kolikor test nove verzije informacijske rešitve v produkcijskem okolju ni bil uspešen, mora naročnik pripraviti zahtevek za izdelavo popravka, ki ga posreduje razvojni ekipi.

Potrebni obremenitveni testi?

**Opis**

Pred prehodom v produkcijo se naročnik na lastno ali na pobudo DI odloči za obremenitveni test. Zahteva je lahko relevantna v primeru razvoja obsežnih informacijskih rešitev.

**Odločitev**

**Da**

**Ne**

Izvedba dodatnih testov

Priprava zahtevka za izvedbo obremenitvenih testov

**Opis**

V primeru, da se naročnik odloči za izvedbo obremenilnega testa, mora upravitelju infrastrukture podati zahtevek za izvedbo.

Izvedba obremenitvenih testov

**Opis**

Vodilni namestitveni inženir v sodelovanju z naročnikom preuči naročnikove zahteve po dodatnih testih kot so npr.:

* obremenitveni test (pomemben z vidika zagotavljanja stabilnosti delovanja informacijske rešitve)
* generalni sistem delovanja (zanesljivost delovanja - organizacijski test, ki mora biti predviden v PZI).

V času izvajanja sistemskih testov vodilni namestitveni inženir zagotovi ustrezno prisotnost sistemske podpore, čas izvedbe pa uskladi z naročnikom. Naročnik je odgovoren za pripravo načrta in scenarijev testiranja.

Obremenitveni testi uspešni?

**Opis**

Rezultat obremenilnega testa.

**Odločitev**

**Ne**

**Pogoj**

V kolikor dodatni testi niso bili uspešno izvedeni, vodilni namestitveni inženir obvesti naročnika.

**Da**

**Pogoj**

V kolikor so bili tudi dodatni testi uspešno izpeljani, se lahko preide v zaključno fazo prehoda v produkcijo.

Obveščanje naročnika

**Opis**

V kolikor izvedba sistemskih testov ni bila uspešna, mora vodilni namestitveni inženir o tem obvestiti naročnika, ki v zvezi s tem od razvojne ekipe zahteva izdelavo popravkov (nove verzije informacijske rešitve). Priloga zahtevka so lahko rezultati sistemskega testiranja.

Zahtevek za prehod v produkcijo

**Opis**

Naročnik je dolžan pripraviti zahtevek na podlagi katerega se opravi prehod informacijske rešitve v produkcijo. Priloga zahtevka je [OVSP](http://hkom.wiki.sigov.si/images/8/8a/OVSP-V2020.doc) obrazec. O zahtevi za prehod v produkcijo mora biti obveščen tudi EKC, da se preveri, če so pripravljeni vsi elementi za nudenje podore uporabnikom.

Kontakte vsebinske podpore se vpiše v Dogovor o sodelovanju EKC in naročnik, če je tako dogovorjeno. Dogovor mora biti podpisan pred prehodom informacijske rešitve v produkcijo.

Prehod v produkcijo

Priprava mikro načrta prehoda v produkcijo

**Opis**

Prehod v produkcijo se izvede skladno z pripravljenim Načrtom prehoda. Osnova za pripravo načrta je [OVSP](http://hkom.wiki.sigov.si/images/8/8a/OVSP-V2020.doc) obrazec, ki ga mora pripraviti naročnik in predstavlja naročilo za objavo sistema v produkcijskem okolju. Koordinacija umestitve zagotovi, da je med naročnikom in sistemsko ekipo dogovorjen načrt prehoda v produkcijo (kdaj se kaj izvozi, kdaj objavi, kdaj lahko pride do zavrnitve prehoda v produkcijo, kakšen je plan povrnitve v staro stanje).

V kolikor se bo podporo informacijski rešitvi nudilo preko EKC-ja, mora načrt prehoda opredeljevati tudi časovni načrt izobraževanja EKC, ki mora biti izvedeno pred prehodom v produkcijo. V tej fazi je skrajni rok za dokončanje in podpis Dogovora o sodelovanju EKC in naročnik.

Tudi če so za objavo sistema v produkciji izpolnjene vse zahteve (SOC testi, sistemski testi, ustrezna dokumentacija - OVSP obrazec) je potrebno posebno pozornost nameniti objavi produkcijskega okolja v javnosti (točno kdaj se odpre promet na požarni pregradi, kdaj sme strežnik spustit uporabnika do aplikacije etc). OVSP obrazec sam po sebi vključuje pod-postopek, ki predvideva komentar sistemske podpore o oceni tveganj ter potrditev naročila za namestitev sistema s strani vodje organizacijske enote, v okviru katere deluje ekipa sistemske podpore.

Izvedba prehoda v produkcijo

**Opis**

Med prehodom v produkcijo sistemska podpora, ki izvaja nameščanje, izpolni obrazec [OVSP](http://hkom.wiki.sigov.si/images/8/8a/OVSP-V2020.doc) . Na podlagi izpolnjenega obrazca se zagotovi vsa sledljivost pooblastil za nameščanje ter glavne ugotovitve v zvezi z namestitvijo. Vodilni namestitveni inženir objavo sistema v produkcijo zaključi z dopolnitvijo OVSP obrazca.

Če prehod v produkcijo ni bil uspešen mora biti omogočena povrnitev v prejšnje stanje.

Obveščanje naročnika

**Opis**

O uspešnem zaključku prehoda v produkcijo vodilni namestitveni inženir obvesti:

* naročnika;
* razvojno ekipo (izvajalca);
* sistemsko podporo;
* skrbnika evidence informacijskih rešitev.

Naročnik je dolžan o prehodu v produkcijo obvestiti EKC.

Produkcija

Upravljanje evidence informacijskih rešitev

**Opis**

Vsako novo informacijsko rešitev je potrebno voditi v evidenci informacijskih rešitev.

Priprava testnega okolja in / ali namestitev programske rešitve



Elementi procesa

Zahtevek za pripravo testnega okolja

**Opis**

Vodilni namestitveni inženir pripravi vse potrebne zahtevke za namestitev testnega okolja.

Izvedba namestitve testnega okolja

**Opis**

Izvedba namestitve testnega okolja pomeni:

* priprava virtualnega okolja;
* naročilo manjkajočih poti (preferira se skupno naročilo);
* namestitev in konfiguracija zadnje verzije;
* prilagoditve mreže in aplikacije (Zahtevke za prilagoditve mreže daje namestitveni inženir naslavljajoč specifikacije na hkom@gov.si oz. preko Maximo.

Sistemski test

**Opis**

Sistemski test se izvede s strani sistemske administracije, kjer se preveri delovanje testnega okolja, modulov, povezav ipd.

Sistemski test OK?

**Opis**

Izvedba sistemskega testa.

**Odločitev**

**Da**

**Pogoj**

V kolikor je sistemski test uspešno izveden (skladno s pričakovanji), se o tem obvesti razvojno ekipo.

**Ne**

**Pogoj**

V kolikor sistemski test ni uspešen, je potrebno na obvestiti sodelujoče pri pripravi testnega okolja.

Test razvojne ekipe

**Opis**

Razvojna ekipa izvede testiranje v testnem okolju skladno z njihovimi zahtevami, planom testiranja, definiranimi testnimi primeri ipd.

Test razvojne ekipe OK?

**Opis**

Rezultat testa razvojne ekipe.

**Odločitev**

**Ne**

**Pogoj**

V primeru, da test razvojne ekipe ni uspešen, se o tem obvesti vodilnega namestitvenega inženirja in sistemsko podporo.

**Da**

**Pogoj**

V primeru, da je test razvojne ekipe uspešen, se o tem obvesti vodilnega namestitvenega inženirja in naročnika.

Diagnosticiranje napake in priprava novih parametrov

**Opis**

Sistemska ekipa sama ali s pomočjo razvojne ekipe diagnosticira napako in se vrne bodisi na fazo popravljanja namestitve, bodisi na fazo popravljanja kode - odvisno od napake. Razvojna ekipa sama ali s pomočjo sistemske podpore analizira napako in bodisi svetuje pri popravku namestitvenih konfiguracij, bodisi pripravi novo verzijo programske kode in jo odloži v repozitorij izvorne kode SVN.

Prehod v potrditveno testiranje naročnika - testno

**Opis**

Vodilni namestitveni inženir posreduje informacijo o uspešno izvedenem testu v testnem okolju naročnika in ga pozove k izvedbi potrditvenega testiranja.

Priprava produkcijskega okolja in namestitev informacijske rešitve



Elementi procesa

Zahtevek za pripravo produkcijskega okolja

**Opis**

Vodilni namestitveni inženir pripravi vse potrebne zahtevke za namestitev produkcijskega okolja.

Izvedba namestitve produkcijskega okolja

**Opis**

Izvedba namestitve produkcijskega okolja pomeni:

* priprava virtualnega okolja;
* naročilo manjkajočih poti (preferira se skupno naročilo);
* namestitev in konfiguracija zadnje verzije;
* prilagoditve mreže in aplikacije (Zahtevke za prilagoditve mreže daje namestitveni inženir naslavljajoč specifikacije na hkom@gov.si oz. preko Maximo).

Sistemski test

**Opis**

Sistemski test se izvede s strani sistemske administracije, kjer se preveri delovanje testnega okolja, modulov, povezav ipd.

Sistemski test OK?

**Opis**

Izvedba sistemskega testa produkcijskega okolja.

**Odločitev**

**Da**

**Pogoj**

V kolikor je sistemski test uspešno izveden (skladno s pričakovanji), se o tem obvesti razvojno ekipo.

**Ne**

**Pogoj**

V kolikor sistemski test ni uspešen, je potrebno na obvestiti sodelujoče pri pripravi testnega okolja.

Test razvojne ekipe

**Opis**

Razvojna ekipa izvede testiranje v testnem okolju skladno z njihovimi zahtevami, planom testiranja, definiranimi testnimi primeri ipd.

Test razvojne ekipe OK?

**Opis**

Rezultat testa razvojne ekipe.

**Odločitev**

**Ne**

**Pogoj**

V primeru, da test razvojne ekipe ni uspešen, se o tem obvesti vodilnega namestitvenega inženirja in sistemsko podporo.

**Da**

**Pogoj**

V primeru, da je test razvojne ekipe uspešen, se o tem obvesti vodilnega namestitvenega inženirja in naročnika.

Diagnosticiranje napake in priprava novih parametrov

**Opis**

Sistemska ekipa sama ali s pomočjo razvojne ekipe diagnosticira napako in se vrne bodisi na fazo popravljanja namestitve, bodisi na fazo popravljanja kode - odvisno od napake. Razvojna ekipa sama ali s pomočjo sistemske administracije analizira napako in bodisi svetuje pri popravku namestitvenih konfiguracij, bodisi pripravi novo verzijo programske kode in jo odloži v repozitorij izvorne kode SVN.

Prehod v potrditveno testiranje naročnika

**Opis**

V kolikor so bili vsi testi produkcijskega okolja uspešno izvedeni, se o tem obvesti vodilnega namestitvenega inženirja. Ta obvesti naročnika, ki lahko preide v potrditveno testiranje.